/KIIRWARREN KL BLANKETIL/

Transpordiamet

Valge 4, 11413 Tallinn

Tallinnas, 07.juulil 2022

Töövõtulepingu nr 3.2-3/21/2038-1 täitmine

Lugupeetud

KiirWarren KL OÜ ja Transpordiameti vahel on avatud menetlusega riigihanke „Teeilmajaamade ja teekaamerate paigaldus- ning hooldustööd“ (viitenumber 234244) tulemusena sõlmitud Töövõtulepingu nr 3.2-3/21/2038-1

Lepingute alusel töövõtjale makstav tasu põhineb lepingus kokkulepitud ühikhindadel.

Euroopa Liit reageeris jõuliselt Venemaa agressioonile Ukrainas, kehtestades piiravaid meetmeid, mis puudutavad Venemaa Föderatsiooni, Valgevenet, Krimmi ning Donetski ja Luhanski oblasteid, mis on Ukraina kontrolli alt väljas. Sanktsioonide rakendamiseks võeti vastu uued täiendavad rakendusmäärused millega muudeti seoses Venemaa tegevusega juba varem kehtestatud määruseid (EL) nr 269/2014 ja (EL) nr 833/2014. Nimetatud piirangud ja neist tulenevad majanduslikud mõjud ei olnud töövõtjale riigihanke käigus pakkumise tegemise ja lepingu sõlmimise ajal teada.

Piirangutest tulenev tagajärg on üldjuhul kulumaterjalide oluline hinnaõus, osade materjalide puhul aga kaubaturul pakkumise täielik puudumine.

Riigihangete seaduse § 123 lg 1 p. 4 annab võimaluse hankelepingu muutmiseks juhul, kui muudatuse põhjustavad hoolsale hankijale ettenägematud asjaolud, kusjuures hankelepingu üldist olemust ei muudeta ja ühegi muudatuse väärtus ei ületa 50 protsenti hankelepingu algsest maksumusest.

VÕS § 97 lg 1 näeb ette, et kui pärast lepingu sõlmimist muutuvad lepingu sõlmimise aluseks olnud asjaolud ja sellega kaasneb lepingupoolte kohustuste vahekorra oluline muutumine, mistõttu ühe lepingupoole kohustuste täitmise kulud suurenevad oluliselt või teiselt lepingupoolelt lepinguga saadava väärtus väheneb oluliselt, võib kahjustatud lepingupool nõuda teiselt lepingupoolelt lepingu muutmist poolte kohustuste esialgse vahekorra taastamiseks.

OÜ KiirWarren.KL leiab, et eeldused lepingu muutmiseks on täidetud. Teehooldaja, kahjustatud poole, kulud lepingu täitmisel on mõnede kulukomponentide osas isegi 90% tõusnud.

KiirWarren.KL OÜ teeb käesolevaga ettepaneku alustada läbirääkimisi Töövõtulepingu nr 3.2-3/21/2038-1 muutmiseks ja uute ühikhindade kokku leppimiseks.

Muutus majanduskeskkonnas ja hinnatõus leidis aset juba enne vahetu sõjategevuse algust Ukrainas 24.veebruaril 2022. Näiteks rõhutas Euroopa Ülemkogu oma 16. detsembri 2021. aasta järeldustes tungivat vajadust, et Venemaa leevendaks pingeid, mille on põhjustanud vägede koondamine Ukraina piirile ja agressiivne retoorika. Turud reageerisid kõikidele poliitilistele avaldustele nii Euroopa Nõukogu kui Euroopa Liidu välis- ja julgeolekupoliitika kõrge esindaja poolt.

KiirWarren KL OÜ teeb ettepaneku muuta Töövõtulepingu nr 3.2-3/21/2038-1 lisas 2 kokku lepitud ühikhindu selliselt, et neid suurendatakse 2022 aasta 24.veebruarist alates 12,9% võrra ja edaspidi korrigeeritakse töövõtulepingus sisalduvaid hooldustööde ühikhindasid kvartaalses arvestuses.

2022.a III kvartali hinnad korrigeeritakse 2022.a II kv THI - 2022.a I kv THI suhtes,

2022.a IV kvartali hinnad korrigeeritakse 2022.a III kv THI - 2022.a II kv THI suhtes

2023 I kvartali hinnad korrigeeritakse 2022 IV kv THI - 2022.a III kv THI suhtes.

2023 II kvartali hinnad korrigeeritakse 202I IV kv THI - 2022.a IV kv THI suhtes.

2023 III kvartali hinnad korrigeeritakse 2023 I kv THI - 2022.a IV kv THI suhtes.

Teie mõistvale suhtumisele lootma jäädes

Lugupidamisega

Kimmo Liivak

KiirWarren KL OÜ juhatuse liige